internet vaartha 219 Views
స్వల్పనష్టాలతో ముగిసిన స్టాక్‌ మార్కెట్లు
ముంబై : అంతర్జాతీయ ధోరణుల ప్రభావంతో మార్కెట్ల ఆరు రోజుల లాభాలకు కట్టడి వేసినట్లయింది. సెన్సెక్స్‌ 42 పాయింట్లు దిగజారి 25,838 పాయింట్ల వద్ద స్థిరపడితే నిఫ్టీ 50 సూచీ 13పాయింట్లు దిగజారి 7899 పాయింట్లవద్ద నిలిచింది. మిడ్‌క్యాప్‌ సూచీలు 0.16శాతం పెరిగింది. గ్లోబల్‌ స్టాక్స్‌ పరంగాచూస్తే ఆసియా ఈక్విటీలు నష్టాల్లోనే ముగిసాయి. అమెరికా ఈక్విటీల ఆధారంగా చూస్తే బ్లూచిప్‌ కంపెనీల్లో ఆర్థిక ఫలితాలు నీరసంగా కనిపించాయి. హాంకాంగ్‌ హ్యాంగ్‌సెంగ్‌, సింగపూర్‌ స్ట్రెయిట్‌ టైమ్స్‌ సూచీలు 0.7 నుంచి 0.9శాతం దిగజారాయి. జపాన్‌నిక్కీ ఒకటిశాతం క్షీణించింది. ఆర్థిక సంస్థలకు రుణపరపతిని అం దించే అంశంలో బ్యాంక్‌ ఆఫ్‌ జపాన్‌ ప్రతికూల రేట్లను అమలుచేస్తోంది. యూరోపి యన్‌ షేర్లపరంగాచూస్తే ఆటోరంగ షేర్ల ఒత్తిడి పెరిగిం ది. ఉద్గారాల కుంభకోణాల ప్రభావం మరికొన్ని కార్ల కంపె నీలపైచూపుతుందని అంచనా. ఎఫ్‌టిఎస్‌ఇ, జర్మనీ డాక్స్‌, ఫ్రాన్స్‌ సిఎసిలు 0.4 నుంచి ఒకటిశాతం దిగజారింది. ఇక దేశీయ మార్కెట్లపరంగాచూస్తే రెండో అతిపెద్దప్రైవేటు బ్యాంకు హెచ్‌డిఎఫ్‌సి 3374.22 కోట్ల రూపాయలు నికరలాభం ప్రకటించింది. గత ఏడాదితో పోలిస్తే 20.2శాతం పెరిగిందని ప్రకటించింది. మారుతి సుజుకి మూడుశాతం పెరిగింది. ఒఎన్‌జిసి ఒకటిశాతం పెరిగింది. కంపనీకి చెందిన పదిలక్షల షేర్లు చేతులు మారాయి. కొనుగోలు దార్లు, విక్రేతలు పేర్లు వెల్లడికాలేదు. ప్రభుత్వరంగ బ్యాంకులు కొంతమేర లాభాల్లో నడిచాయి. రిజర్వుబ్యాంకు రుణభారంతో ఉన్న కంపెనీల జాబితాలను కుదించడంతో బ్యాంకర్లకు కొంత కలిసొచ్చిందని చెపుతున్నారు. తక్కువ కేటాయిం పులవల్ల రుణపరపతి వ్యయం భారం తగ్గుతుందని, లాభదాయకత పెరిగేందుకు దోహదం చేస్తుం దని బ్యాంకింగ్‌ రంగ నిపుణులు చెపుతున్నారు. ఎస్‌బిఐ, కెనరాబ్యాంకు, ఓరియంటల్‌బ్యాంక్‌ ఆఫ్‌ కామర్స్‌, యూనియన్‌ బ్యాంక్‌ ఆఫ్‌ ఇండియా, బ్యాంక్‌ ఆఫ్‌ బరోడా, బ్యాంక్‌ ఆఫ్‌ ఇండియా, పంజాబ్‌ నేషనల్‌ బ్యాంకులు 1నుంచి 2.5శాతం పెరిగాయి. క్షీణతపరంగాచూస్తే రిలయన్స్‌ ఇండ స్ట్రీస్‌ 0.4శాతం క్షీణించింది. కంపనీ ఆర్థిక ఫలి తాలు వెల్లడికావాల్సిఉంది. టాటాస్టీల్‌ వాటాలు 2.5శాతం ఇంట్రాడేలోపెరిగాయి. బ్రిటన్‌ప్రభుత్వం టాటాస్టీల్‌లోని 25శాతం మైనార్టీ వాటాను కొను గోలుచేస్తామని ప్రకటించడం ఇందుకుకీలకం. టాటాస్టీల్‌ యుకె ఆపరేషన్లలో ప్రభుత్వం పాలు పంచుకుంటున్నది. అలాగే రుణభారం నుంచి గట్టె క్కేందుకు కొన్ని మిలియన్ల పౌండ్ల ఆఫర్‌ కూడా ఇచ్చింది. దీనివల్ల కంపెనీ కొంతమేర నిలదొక్కు కుంటుందని అంచనా. లాభాల స్వీకరణ కారణం గా షేర్లు చివరినిమిషంలో స్వల్పంగా దిగజారాయి.